يوسف بطرس غالى

يوسف بطرس غالى Youssef Boutros Ghali اتولد فى القاهرة فى 20 اغسطس 1952 كان وزير مالية مصر فى حكومة احمد نظيف فى عهد الرئيس حسنى مبارك. اتحول لمحكمة الجنايات فى 17 ابريل 2011 للمحاكمه عن الفساد الإدارى لكن هربان. فى 4 يونيه 2011 صدر ضده حكم بالسجن المشدد لمدة 30 سنه.

 بكالوريوس كلية الاقتصاد والعلوم السياسية جامعة القاهرة سنة 1974
 دكتوراه فى الاقتصاد من معهد ماساتشوستس للتكنولوجيا فى الولايات المتحدة الامريكية سنة1981
 كان عضو الحزب الوطنى الديمقراطى فى مصر
 كان عضو مجلس الشعب فئة فئات حزب وطنى بمصر 2005

هرب بعد ثورة 25 يناير 2011 و اتحول غيابى لمحكمة الجنايات فى 17 ابريل 2011 بتهمة الفساد الإدارى.

فى 4 يونيه 2011 اصدرت محكمة جنايات شمال القاهره حكم غيابى على يوسف بطرس غالى بالسجن المشدد لمدة 30 سنه بتهمة الإضرار العمدى بأموال و مصالح الغير من ملاك العربيات اللى فى مصلحة الجمارك بالإستيلاء لنفسه و لغيره على 102 عربيه قيمتها حوالى 36 مليون جنيه، و انه اتربح و اتنفع من استغلال مركز الطباعه فى وزارة الماليه فى دعايته الانتخابيه.

المحكمه ألزمته كمان برد المبالغ المتهم بالإستيلاء عليها ( 35 مليون و 791 الف جنيه ) و عزله من وظيفته و عدم قبول الدعاوى المدنيه.

 لينكات خارجيه و مصادر 
 السجن المشدد 30 سنة لبطرس غالى فى الاستيلاء على عربيات الدولة...
 إحالة "نظيف والعادلى وغالى" "للجنايات" فى قضية اللوحات المعدنية...


تصنيف:مواليد 1952
تصنيف:اقتصاديين مصريين
تصنيف:وزراء ماليه مصريين
تصنيف:برلمانيين مصريين
تصنيف:سياسيين مصريين
تصنيف:عيلة بطرس غالى
تصنيف:مصريين عاشو فى المملكه المتحده
تصنيف:اقباط
تصنيف:اقباط المهجر
تصنيف:اشخاص من بنى سويف
تصنيف:ناس من مدينة بنى سويف
تصنيف:مصريين ضد ثورة 25 يناير
تصنيف:متعلمين فى جامعة القاهره